**Информация по проект** **„За по-независим живот – интегрирани услуги за социално включване в общността или в домашна среда в Община Карнобат” за месец септември 2016 г.**

И през настоящия период продължава успешното изпълнение на дейностите по проекта, който се осъществява с финансовата подкрепа на Оперативна програма „Развитие на човешките ресурси - 2014-2020”, съфинансирана от Европейския социален фонд на Европейския съюз, с цел надграждане постигнатите добри резултати по схемите „Алтернативи“, „Помощ в дома“ и процедура „Нови алтернативи“.

Списъкът с кандидат-потребители се допълва и обновява, предвид изискванията и условията по Договора –работа на асистентите с потребителите, срещи и заседания на екипа и медицинският специалист с потребители и асистенти и провеждане на ежемесечни супервизии. Същите дават възможност да се работи с преживяванията на персонала, което разширява капацитета за удържане на професионалната рамка и подобрява качеството на работата с потребителите на услугата.

С цел проследяване на напредъка на проекта се провежда текущ вътрешен мониторинг и контрол от екипа на проекта. Назначените специалисти посещават домовете на потребителите като попълват анкетни карти за обратна връзка за удовлетвореността на целевите групи и постигнатите ефекти. Изпълнението на проекта благоприятства и подобряването на качеството на живот и намаляването на социалната изолация на потребителите на социалните услуги и създаде заетост на безработни лица.

През м. юли е подготвен и изпратен чрез системата ИСУН 2020 (Информационна система за управление и наблюдение на структурните инструменти на Европейския съюз в България) първият междинен технически доклад по проекта на стойност 104 899,47 лв. Сумата е верифицирана през месец август 2016 г.

**От екипа по проект „За по-независим живот – интегрирани услуги за социално включване в общността или в домашна среда в Община Карнобат”**

***„Настоящият документ е изготвен с финансовата помощ на Европейския социален фонд. Община Карнобат носи цялата отговорност за съдържанието на настоящия документ, и при никакви обстоятелства не може да се приема, като официална позиция на Европейския съюз или на Министерството на труда и социалната политика.”***